পারিবারিক জীবনে তিনি তিন সন্তানের মা। তাঁর স্বামী ব্রিগেডিয়ার জেনারেল আসাদুল্লাহ মো. হোসেন সাদ একজন সফল সামরিক বিশেষজ্ঞ চিকিৎসক ছিলেন। আমি মনে করি, সরকার ২০৩০ সালের মধ্যে বিশ্বশান্তি ও নারীর ক্ষমতায়নের উপর ভিত্তি করে দরিদ্র, বৈষম্যহীন ও সংঘাতমুক্ত যে সমাজ গড়ে তুলতে এসডিজির লক্ষ্যমাত্রাসমূহ অর্জনের চেষ্টা করছে- সেই অগ্রগতিরই অংশ এটি। ভাবতে ভালো লাগছে যে- আমরা এমন একটি ভবিষ্যতের দিকে এগিয়ে যাচ্ছি যেখানে নারীদের এগিয়ে যাওয়া এখন সময়ের ব্যাপার মাত্র। কয়েকমাস আগে কমনওয়েলথের সরকার প্রধানদের ২৫তম সভায় আমাদের মাননীয় প্রধানমন্ত্রী শেখ হাসিনা তাঁর ২০ মিনিটের বক্তব্যে নারীর ক্ষমতায়ন এবং শিক্ষায় বাংলাদেশের অগ্রগতি ও তাঁর সরকারের সময় নেওয়া বিভিন্ন পদক্ষেপের কথা তুলে ধরে যথার্থই বলেছেন যে- ‘সম্ভবত বাংলাদেশের সংসদই বিশ্বের একমাত্র সংসদ যেখানে স্পিকার, সংসদ নেতা, বিরোধী দলীয় নেতা, সংসদ উপনেতা চারজনই নারী।’ বাংলাদেশের প্রতিটি ক্ষেত্রে নারীর অগ্রগতিকে এ বক্তব্য উৎসাহিত করবে- এতে কোনো সন্দেহ নেই।